નેઇલ-એક્સ્ટેન્શન કર્યા પછી એના પર ઍક્સેસરીઝ લગાવવી. આર્ટિફિશ્યલ નેઇલ લગાવો ત્યારે તમારે એના પર ઍક્સેસરીઝ લગાવવી એમ જણાવતાં નેઇલ-આર્ટિસ્ટ અનુજા રોકડે કહે છે, ‘જ્યારે નખ પર લાસ્ટ કોટ લગાવો ત્યારે એ કોટને સૂકવવો નહીં. એના પર જ ઍક્સેસરીઝ ચિપકાવવી. એ પછી એને UV લૅમ્પમાં સૂકવવું. UV લૅમ્પમાં ડ્રાય કરવાથી તમારા નખ કડક થઈ જશે. એ પછી પાછી એક પાતળી લેયર લગાવવી અને પાછું UV લૅમ્પમાં સૂકવવું. આમ કરવાથી ઍક્સેસરીઝ નખમાં એકદમ ફિટ થઈ જશે. આ ઍક્સેસરીઝ તમારા નખ પર કેટલા સમય સુધી રહે છે એ તમારા પર નિર્ભર છે. જો તમે આની સંભાળ લેશો તો આ નેઇલ-આર્ટ જ્વેલરી એકથી દોઢ મહિના સુધી રહે છે અને જો તમારે એક મહિના સુધી રાહ ન જોવી હોય તો પાછું કરાવી પણ શકાય છે.’